ທ່ານໄຊສົງຄາມ ນັກສຶຶກສາ ສ້າງຮູບເງົາ ທຶນ Fulbright ຈາກ ສປປ ລາວ 
ທ່ານໄຊສົງຄາມ ອິນດວງຈັນທີ ໄດ້ຮັບທຶນສຶກສາ Fulbright ມາ​ຮຽນ​ເອົາປະລິນຍາໂທ ກ່ຽວກັບການສ້າງຮູບເງົາ ທີ່ City College of New York.
ໃນລາຍການຊີວິດລາວ ແລງວັນພະຫັດມື້ນີ້ ເຮົາຈະໃຫ້ໄດ້ທ່ານ ຟັງບົດສໍາພາດກັບ ທ່ານໄຊສົງຄາມ ອິນດວງຈັນທີ ນັກສຶກສາ ຈາກ ສປປ ລາວ ທີ່ໄດ້ຮັບທຶນ Fulbright ຈາກສະຫະລັດ ມາ ສຶກສາຕໍ່ເອົາປະລິນຍາໂທເປັນເວລາສອງປີ ກ່ຽວກັບການສ້າງ ຮູບເງົາທີ່ City College of New York ທ່ານໄຊສົງຄາມ ຈະ ຈົບການຮຽນໃນເດືອນພຶດສະພາ ຈະມາເຖິງນີ້ ອັນດັບຕໍ່ໄປຊຶ່ງ ກິ່ງສະຫວັນ ຈະຂໍນຳເອົາເບື້ອງຫຼັງຄວາມເປັນມາເລັກໆນ້ອຍໆ ຂອງ ທ່ານໄຊສົງຄາມ ມາເລົ່າສູ່ທ່ານຟັງ ສະບາຍດີ ທ່ານຜູ້ຟັງທີ່ເຄົາລົບ ພົບກັນອີກຕາມເຄີຍໃນລາຍການ ຊີວິດລາວປະຈຳແລງວັນພະຫັດ ໃນອາທິດທີສາມຂອງເດືອນມັງກອນ ມື້ນີ້ ຂ້າພະເຈົ້າ ຈະຂໍແນະນຳໃຫ້ທ່ານ ຮູ້ຈັກກັບ ທ່ານໄຊສົງຄາມ ອິນດວງຈັນທີ ລູກບ້ານຫລານເມືອງ ສປປ ລາວ ທ່ານໄຊ ສົງຄາມ ແມ່ນຊາຍໜຸ່ມລາວ ທີ່ໜ້າສັນລະເສີນ ມີມານະອົດທົນ ຝືກຝົນຕົນເອງ ແລະສົນ ໃຈດ້ານການສຶກສາຊັ້ນສູງ ທ່ານໄຊສົງຄາມ ໄດ້ຮັບທຶນ Fulbright ແລະກຳລັງສຶກສາ ວິຊາສ້າງຮູບເງົາ ຢູ່ New York Collge ທີ່ນະຄອນນິວຢອກ ແລະຈະສຳເຣັດການຮຽນ ຂອງຜູ້ກ່ຽວໃນເດືອນພຶດສະພາຈະມາເຖິງນີ້ Fulbright ແມ່ນຊື່ທຶນການສຶກສາຊັ້ນສູງ ຂອງ ສະຫະລັດ ທີ່ ບັນດານັກສຶກສາທົ່ວໂລກ ລວມທັງພວກນັກສຶກສາອາເມຣິກັນແລະລາວໄດ້ຮັບແຕ່ລະປີ ເພື່ອສຶກສາວິຊາດ້ານ ຕ່າງໆ ເພື່ອນຳເອົາໄປໃຊ້ໄປປະຕິບັດ ໄປພັດທະນາຢູ່ໃນປະເທດຂອງຕົນຫຼັງຈາກຮຽນ ຈົບ ກອງທຶນ Fulbright ດັ່ງກ່າວໄດ້ຖືກຈັດຕັ້ງຂື້ນມາໃນປີ 1945 ໂດຍການສະເໜີຂອງ ຜູ້ແທນສະພາສູງ J William Fulbright ເພື່ອນຳເອົາເງິນທີ່ເຫລືອຈາກການໃຊ້ຈ່າຍຂອງ ສົງຄາມມາໃຊ້ “ເພຶ່ອສົ່ງເສີມການສຶກສາ ໃຫ້ເປັນປະໂຫຍດແກ່ວົງການນາໆຊາດ ໂດຍ ຜ່ານການແລກປ່ຽນນັກສຶກສາ ໃນຂະແໜງວັດທະນະທຳ ແລະວິທະຍາສາດ ” ເມື່ອລຸນມາ ປະທານາທິບໍດີ Harry S Truman ໄດ້ເຊັນຮັບຮອງເອົາຮ່າງສະເໜີດັ່ງກ່າວໃຫ້ເປັນກົດໝາຍອອກໃຊ້ໃນວັນທີ່ 1 ເດືອນສິງຫາ ປີ 1946 ທີ່ໄດ້ກາຍມາເປັນທຶນສຶກສາຂອງ ລັດຖະບານກາງ ສະຫະລັດ ມາຈົນເຖິງເທົ້າທຸກວັນນີ້ ເພາະສະນັ້ນ ໃນແຕ່ລະປີ ຈຶ່ງ ຈະມີບັນດານັກສຶກສາຈາກທົ່ວໂລກ ຜູ້ທີ່ໄດ້ຮັບທຶນ Fulbright ນີ້ມາສຶກສາໃນຂະແໜງ ຕ່າງໆ ຢູ່ຕາມ ມະຫາວິທະຍາໄລ ໃນ ສະຫະລັດ ຊຶ່ງໃນຂນະດຽວກັນພວກນັກສຶກສາອາ ເມຣິກັນຜູ້ທີ່ໄດ້ຮັບທຶນດຽວກັນນີ້ ກໍຈະໄປສຶກສາກ່ຽວກັບວັດທະນາທຳ ຢູ່ປະເທດອື່ນໆ ໃນທົ່ວໂລກເຊັ່ນກັນ ການສ້າງຮູບເງົາ ເປັນວິຊາເທັກນິກ ທີ່ຕ້ອງໄດ້ມີການປະດິດຄິດສ້າງ ມີວິວັດທະນາການ ໃໝ່ໆ ໃຫ້ກ້າວໄປໜ້າເລື້ອຍໆ ແລະເປັນວິຊາທີ່ມີການໃຊ້ຈ່າຍແພງໃນການຮຽນ ໂດຍສະ ເພາະການສ້າງຮູບເງົາ ແຕ່ລະເລື້ອງ ສະຫະລັດ ເປັນປະເທດດຽວຢູ່ຕະຫລອດມາ ທີ່ນຳ ໜ້າອຸດສາຫະກຳດ້ານນີ້ ຢ່າງເສຣີ ແລະນຳອອກສາຍໃຫ້ຊາວໂລກໄດ້ເບິ່ງໄດ້ຊົມຢ່າງເພີ່ງ ພໍໃຈ ທ່ານໄຊສົງຄາມ ສຳເລັດປະລິນຍາຕີ ຝ່າຍສື່ສານມວນຊົນຈາກ ປະເທດສິງກະໂປ ທ່ານເປັນຄົນມັກຂຽນ ມັກອ່ານ ແລະໄດ້ສັງເກດເຫັນວ່າ ຢູ່ໃນເມືອງລາວຍັງບໍ່ມີຄົນລາວ ສາ ມາດສ້າງຮູບເງົາອອກມາສະເໜີແກ່ສາຍຕາໃຫ້ຄົນລາວ ແລະຊາວໂລກໄດ້ຮູ້ໄດ້ເຫັນກ່ຽວ ກັບຊີວິດຂອງເຂົາເຈົ້າ ມີແຕ່ຊາວຕ່າງດ້າວ ເປັນຜູ້ສ້າງຮູບເງົາ ໃຫ້ຄົນລາວໄດ້ເບິ່ງກ່ຽວກັບ ເລື້ອງຊີວິດຂອງເຂົາເຈົ້າ ດ້ວຍເຫດນີ້ ທ່ານ ຈຶ່ງບໍ່ໄດ້ລົດລະຕິດຕາມ ສຶກສາການສ້າງຮູບ ເງົາ ຂຽນບົດ ແລະ ຖ່າຍທຳ ໂດຍຄົນລາວຢ່າງແທ້ຈິງ ທ່ານໄຊສົງຄາມ ໄດ້ເຫລົ່າຊີວິດ ເບື້ອງຕົ້ນ ສູ່ ວິໂອເອ ຟັງວ່າ : ກ່ຽວກັບທຶນສຶກສາ Fulbright ທີມີໄວ້ໃຫ້ແຕ່ລະປີ ໂດຍຜ່ານການສອບເສງ ແລະກວດກາ ຈາກ ສະຖານທູດ ສະຫະລັດ ປະຈຳ ສປປ ລາວ ທ່ານໄຊສົງຄາມ ໄດ້ໃຫ້ຂໍ້ຄິດເຫັນເຖິງ ຂັ້ນຕອນທີ່ວ່າມີຄວາມຍາກງ່າຍຊຳໃດ ກ່ອນຈະໄດ້ຮັບທຶນນີ້ມາສຶກສາກ່ຽວກັບການສ້າງ ຮູບເງົາຢູ່ໃນ ສະຫະລັດ ວ່າ: ທ້າຍສຸດນີ້ ທ່ານໄຊສົງຄາມ ໄດ້ເລົ່າຊີວິດການເປັນຢູ່ໃນ ນະຄອນນິວຢອກ ການທີ່ຈະນຳ ເອົາຄວາມຮູ້ຄວາມຫຼັກ ທາງດ້ານສ້າງຮູບເງົາກັບຄືນໄປເຜີຍແຜ່ຢູ່ໃນ ສປປ ລາວ ດັ່ງນີ້ : ນັ້ນແມ່ນການສຳພາດ ກັບທ່ານໄຊສົງຄາມ ອິນດວງຈັນທີ ນັກສຶກສາ ຈາກ ສປປ ລາວ ທີ່ໄດ້ຮັບທຶນ Fulbright ຈາກ ລັດຖະບານ ສະຫະລັດ ອາເມຣິກາ ຊຶ່ງກຳລັງມຸ້ງໝາຍ ໄປສູ່ຜົນສຳເລັດໃນເດືອນພຶດສະພາຈະມາເຖິງນີ້ໂດຍຈະຄວ້າເອົາ ປະລິນຍາໂທມາໃສ່ກຳມື ລຸນຫຼັງການບາກບັ່ນມາເປັນເວລາສອງປີ ໃນໂອກາດອັນສະງ່າງາມນີ້ ທາງ ວີໂອເອ ຈຶ່ງຂໍສະແດງຄວາມຍີນດີ ນຳຜູ້ກ່ຽວທັງຫວັງຢ່າງຍິ່ງວ່າ ຈະໄດ້ເຫັນໄດ້ຊົມຮູບເງົາເລື້ອງມ່ວນຊື່ນສະໜຸກສະໜານຂອງຜູ້ກ່ຽວ ທີ່ຈະສະແດງເຖິງ ແລະນຳເອົາຊີວິດອັນແທ້ຈິງ ຂອງສັງຄົມລາວອອກມາສູ່ສາຍຕາຂອງຊາວໂລກ